L’Oficina Campus City llança els seus primers cursos de formació
2025-07-24

L’Oficina Campus City ja porta més d’un mes en funcionament, informant als universitaris que cada dia circulen pel Campus de Burjassot, de tota l’oferta cultural, de formació, comerç i oci que poden trobar en tot el municipi. Creada per l’Institut Municipal de Cultura i Joventut de Burjassot, gràcies al conveni de col·laboració existent entre aquest organisme autònom i la Universitat de València, la Campus City, gestionada des de l’Agència Jove, llança ara la primera tanda de cursos de formació gratuïts. Uns cursos que ja estan consolidats en la Casa de Cultura i que ara s’impartiran, també, en el campus universitari.

Els cursos són els del programa Becamos (nivell specialist i expert de les eines Word, Excel i Powerpoint), Currículum 2.0 per aprendre a confeccionar i moure un currículum utilitzant les eines que brinda la web 2.0, el curs d’Eines bàsiques de Google amb certificació oficial (inclou: Google Chrome, Google Apps, Google Search, Google Plus i Seguretat en línia) i el curs EmprenJove, un curs online per conèixer i manejar les eines bàsiques per iniciar un projecte empresarial.

La matrícula per a tots els cursos va començar el dilluns 11 de maig i es podrà efectuar, via Internet, accedint a la seu electrònica de l’IMCJB i, presencialment, en el Servei d’Informació de la Casa de Cultura, sol·licitant cita prèvia en la web municipal. Els cursos començaran l’1 de juny, en la Campus City, situada en la planta baixa de la Biblioteca Eduardo Boscá del Campus Universitari de Burjassot.

Els primers cursos de Becamos (Power Point, Excel i Word) seran de l’1 al 10 de juny, en diferents horaris. El curs de Becamos (Excel Expert), serà del 2 a l’11 de juny, els dimarts i dijous de 12 a 14h, mentre que un nou curs de Becamos (excel i word) es desenvoluparà del 5 al 26 de juny, els divendres, de 10 h a 11:30 h i de 12 h a 13:30 h. El curs de Currículum 2.0 serà del 2 al 23 de juny, els dimarts de 9:30h a 12:00h; el curs d’Eines de Google serà del 4 al 25 de juny, els dijous de 9:30h a 12:00 h i, finalment, el curs d’EmprenJove (on line), serà del 25 de maig al 16 de juny.

Les persones interessades han d’aportar el seu ordinador portàtil per als cursos de Becamos. Tots els cursos es convaliden per crèdits de lliure elecció de la UV.

El telèfon de contacte de la Campus City és el 672103217.